**Avliyo Troitse Nikolskiy ayollar monastiri** – Toshkent shahrida joylashgan Rus pravoslav cherkovining Oʻrta Osiyo okrugi Toshkent va Oʻzbekiston yeparxiyasining pravoslav monastiri. Shahardagi yagona monastir hisoblanadi. Oʻzbekistondagi madaniy meʼros obyekti. Meʼmoriy yodgorligi. Obyekt davri: XIX-XX asrlar. Toshkent shaharning Mirobod tumanida joylashgan. Obyekt manzili: 8-mart koʻchasi. Koʻchmas mulkka boʻlgan huquq: Davlat mulki. Toshkent shahar madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan – davlat muhofazasiga olingan.

Tarixi
------

Toshkent ayollar pravoslav jamiyati 1893-yilda tuzilgan. 1893-yil 21-aprelda eski uslubga koʻra, diniy marosimdan soʻng Omsk va Semipalatinsk yepiskopi Grigoriy (Poletayev) monastirning asos solingan joyini muqaddas qildi. 17-may kuni kelajakdagi cherkovining poydevori uchun birinchi tosh qoʻyildi. Yil oxiriga kelib, ayollar uchun kamerali bino qurildi, ularning soni oʻsha paytda 20 kishiga yetdi.

1894-yil 15-fevralda Nikolayevskiy erkaklar monastirining ruhoniysi Nikolay Mirlikiskiy sharafiga qurilgan cherkov ayollar jamoasining provaslav cherkovi sifatida muqaddas qilingan. Cherkovga tutash boʻlgan gʻishtli qoʻngʻiroq minorasida 9 ta qoʻngʻiroqli boʻlib, eng kattasining ogʻirligi 100 funt edi. U toshkentlik xayriyachilar, asosan ayollar mablagʻlari evaziga qurilgan.

1894-yil 1-oktyabrda jamoa „Nikolskaya" nomini oldi. Oʻsha yilning 25-noyabrida ayol monastir jamoasining maqomi va imperator farmoni bilan rasman tasdiqlandi. Xuddi shu farmon bilan jamiyatga kengaytirish uchun Uspenskoye qishlogʻidan 40 gektar yer maydoni ajratildi.

1897-yilda turar-joy hamshiralar binosi hamda oshxona qurildi. Bu vaqtda monastirda 50 ta rohiba bor edi.

1901-yil 19-sentabrda Ruhoniy Sinod qarori bilan jamoaga ayollar monastir maqomi berildi va Toshkent Avliyo Nikolayevskiy nomini oldi.

Monastir 1900-yilda yon atrofidagi maydonlarni oʻz hududi safiga qoʻshdi va kengaytirilgan hudud devor bilan oʻraldi. Ovqatlanish uchun xona va yangi bino qurilgan. 1902-yilda monastirda 52 gektar yeri bor boʻlib, ulardan 30 gektarga non, 14 gektarga beda, 4 gektari bogʻ va tomorqadan tashkil topgan. Monastirda 10 ta ot, 12 ta ishchi hoʻkiz, 30 ta sigir, oʻroq, xirmon, oʻroq mashinasi, omoch va ot tirmagi bor edi. 1916-yilda rohibalar soni 100 taga yetdi. Monastirda maktab ochilib, u yerda asosan yetim bolalar taʼlim olishgan.

Manbalar
--------

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 21-iyul 2022-yil.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*. Qaraldi: 21-iyul 2022-yil.
3. ↑  Vladimir, Mitropolit Bishkekskiĭ i Sredneaziatskiĭ,*. Po stopam apostola Fomy : khristianstvo v T︠S︡entralʹnoĭ Azii*, Moskva. ISBN 978-5-91966-006-4, 5-91966-006-6.
4. ↑  „Свято-Троицкий Никольский женский монастырь - O монастыре".  blagovestie.uz. 30-aprel 2020-yilda asl nusxadan arxivlandi. Qaraldi: 22-aprel 2020-yil.
5. ↑  *Super User.* „Любовь Якушкина, игуменья" (ru).  mitropolia.kz. 2-mart 2021-yilda asl nusxadan arxivlandi. Qaraldi: 22-aprel 2020-yil.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |